Snap (Ռոզա Լին երգ)

Snap, երգ հայ երգչուհի Ռոզա Լինի: 11 Մարտին, երգը պաշտօնապէս յայտարարուեցաւ իբր Հայաստանի ներկայացուցիչ երգ 2022 Եւրատեսիլ Երգի Մրցոյթին: Երգը հրապարակուեցաւ 19 Մարտին, իր տեսահոլովակով. Ռոզա Լին երգը ներկայացուց Մայիս 2022 թուականին, Թորինօ, Իտալիա: Երգը գրած են Լինը, Թամար Գաբրիէլեանը, Լարզ Փրինսիփաթօն, Ճերմի Տուսուլէթը, Էլի Քրիսթըլը եւ Քորթնի Հէրըլը:

 Նկարագրութիւն 
Երգը պաշտօնապէս հրապարակուեցաւ 19 Մարտին, իսկ անկէ մէկ շաբաթ առաջ ներկայացուած էր երգի փոքր հատուած։

Երգչուհիի կարծիքով՝ իր երգն անձնական պատմութիւն է, որ բոլորին ծանօթ է։ Անիկա ուղեւորութիւն է դէպի ներաշխարհ։ Ան կը նշէ․
Մենք բոլորս յայտնուածել ենք կէտի մը վրայ, ուր, կը թուի, թէ ալ ելք չկայ եւ որ ամբողջ աշխարհը պարզապէս գլխիվայր դարձած է։ Այդ պահուն դուն կը սկսիս ամէն ինչ հարցականի տակ դնել, անգամ՝ ինքդ քեզ։ Ինծի այդ յուսահատ վիճակը շատ ծանօթ է. վերջաւորութեան հասկցայ, որ ես ունակ եմ ձեւաւորելու իմ իրականութիւնը. ատոր համար պարզապէս պէտք էր ինծի յայտնի ուղիներէն դուրս գտնել ներքին խաղաղութիւնս։ Կարեւորն ինքդ քեզ սիրելն ու ընդունիլն է, գիտակցումը, որ դուն եւ միա՛յն դուն քեզի պէտք ես։ «Snap»-ն ինծի համար ինքնաբուժութիւն էր եւ ես յոյսով եմ, որ այս երգը կ'օգնէ նաեւ այն մարդոց, որոնք հիմա ծանր օրեր կ'ապրին։
- Ռոզա Լին
Երգի առաջին տեսահոլովակը հրապարակուած է նոյն օրը, իսկ երգը՝ 2022 թուականի Մարտ 19-ին: Տեսահոլովակի ռեժիսոր Արամայիս Հայրապետեանի խօսքերով՝ պահանջ դրուած էր, որ հոլովակը ըլլայ «օրգանական» եւ «միջազգային մտածելակերպի» եւ պէտք էր ներկայացնել Ռոզայի հոգեվիճակը։ Հոլովակը նկարահանուած է Երեւանի մէջ։ Գլխաւոր գաղափարը փոքր տունն է, որ հոլովակի վերջաւորութեան կը սկսի թռչիլ։ Երգի երկրորդ տեսահոլովակը հրապարակուած է 2022 թուականի Հոկտեմբեր 7-ին։

 Ծանօթագրութիւններ